આપણા દેશમાં 24 કેરેટના સોના જેવા અણીશુધ્ધ, નિરૂપદ્રવી, શાંતિના ચાહક અને એકતાના હિમાયતી તથા ઉંડો અનુભવ ધરાવતા નેતાઆેની સંખ્યા હવે આેછી રહી ગઈ છે. જો કે હજુ પણ કેટલાક આવા મહાનુભાવો હયાત છે અને એમને લીધે ભારતની રાજનીતિ ચમકી રહી છે. આવા નેતાઆેમાં પ્રણવદા એટલે કે પૂર્વ રાષ્ટ્રપતિ પ્રણવ મુખરજીનો સમાવેશ થઈ શકે છે. મુખરજીના વિચારો મહાત્મા ગાંધી, નહેરૂજી, વાજપેયીજી અને બીજા ક્રાંતિકારી મહાનુભાવો સાથે ઘણા મેચ થાય છે. જનરલી બહુ મોટી ઉંમરમાં બુધ્ધિ આડી ફાટે છે પરંતુ મુખરજીની પાકટવયે આ પરંપરા તોડી છે. નાગપુરમાં આરએસએસના હેડ કવાર્ટરમાં મુખરજીના વકતવ્યને લઈને દેશભરમાં ચર્ચા છે અને અમુક વર્ગોમાં ઘણી ઉત્સુકતાનો માહોલ બની ગયો છે. આજની રાજનીતિ માટે ટ્રેડમાર્ક બની ગયેલી નફરતની આંધીની સામે પ્રણવ મુખરજીએ બગાવત પોકારી અને સંઘના મુખ્યાલયમાં એમણે નિડરતાથી જે વિચારો પ્રગટ કર્યા છે તેનું આકલન ઘણા લોકો કરવા લાગ્યા છે.